DĖL ŠILALĖS RAJONO SAVIVALDYBĖS ADMINISTRACIJOS PAJŪRIO

SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2020 METAIS

2020 m. liepos 1 d. Nr. DĮV-585

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2020 m. kovo 5 d. įsakymu Nr. DĮV-206 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Pajūrio seniūnijos išplėstinės seniūnaičių sueigos 2020 m. birželio 17 d. protokolą Nr. 8-11-(1.5):

1. S k i r i u :
   1. Jomantų kaimo bendruomenei 300,00 Eur projekto „Sporto šventė“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, sporto ir sveikatinimo veiklai skatinti (apdovanojimo taurių ir suvenyrų pirkimo išlaidoms apmokėti) 2020 m. III ketvirtyje;
   2. Pajūrio miestelio bendruomenei 297,00 Eur projekto „Pajūrio Švč. Trejybės bažnyčiai –190 metų“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, bendruomenės narių kultūrinei ir švietėjiškai veiklai skatinti (audinio (gobeleno) ir porolono (100 vnt. pagalvėlių siuvimui) pirkimo išlaidoms apmokėti) 2020 m. III ketvirtyje;
   3. Visdžiaugų kaimo bendruomenei 300,00 Eur projekto „Bendruomenės materialinės bazės gerinimas“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, bendruomenės narių kultūrinei ir švietėjiškai veiklai skatinti, viešo naudojimo patalpų pritaikymui bendruomenės poreikiams (kėdžių pirkimo išlaidoms apmokėti) 2020 m. IV ketvirtyje;
   4. Žvingių kaimo bendruomenei 300,00 Eur projekto „Kartu dirbam – kartu švenčiam“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, bendruomenės narių kultūrinei ir švietėjiškai veiklai skatinti (prekių (suvenyrų) pirkimo išlaidoms apmokėti) 2020 m. III ketvirtyje.
2. P a v e d u šio įsakymo 1.1–1.4 papunkčiuose nurodytų bendruomenių pirmininkams ne vėliau kaip per 15 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Pajūrio seniūnijos, Jomantų, Pajūrio miestelio, Visdžiaugų ir Žvingių kaimo bendruomenių skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius